Diari Oficial de la Generalitat Valenciana


Sumari del DOGV 6543, del 15-06-2011 (2011/6750)

RESOLUCIÓ de 2 de juny de 2011, del secretari autonòmic de Justícia, per la qual s'acorda inscriure l'extinció i baixa registral de la Fundación Doctor Vicente Mirabet de Cirurgía Plástica y Reparadora.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6750


Data del document
:   02-06-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 de juny de 2011, del secretari autonòmic de Justícia, per la qual s'acorda inscriure l'extinció i baixa registral de la Fundación Doctor Vicente Mirabet de Cirurgía Plástica y Reparadora. [2011/6750]  
Vist l'expedient incoat per a la inscripció de l'extinció i la baixa registral de la Fundación Doctor Vicente Mirabet de Cirurgía Plástica y Reparadora, conforme els següents,  
  
Fets  
Primer. La Fundación Doctor Doctor Vicente Mirabet de Cirurgía Plástica y Reparadora es va inscriure en el Registre de Fundacions de la Comunitat Valenciana en virtut de Resolució Administrativa de data 29 de novembre de 1993, del secretari general de la Conselleria de Cultura, Educació i Ciència, amb el número 117-V.  
Segon. La Sentència núm. 84/2011, de 25 de març de 2011, dictada pel Jutjat de Primera Instància núm. 10 de València, estima la demanda interposada per la Generalitat Valenciana contra la Fundación Doctor Vicente Mirabet de Cirurgía Plástica y Reparadora en els termes següents:  
«Que estimant la demanda interposada per la Generalitat Valenciana, contra la Fundación Doctor Vicente Mirabet de Cirurgía Plástica y Reparadora, declare l'extinció de la dita fundació, i que caldrà procedir a la inscripció de l'extinció en el Registre de Fundacions».  
Tercer. No consta en aquest Registre de Fundacions de la Comunitat Valenciana cap patrimoni que haja de ser objecte de liquidació.  
  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 68/2011, de 27 de maig, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. Declarada l'extinció de la Fundació, en virtut de resolució judicial, per la impossibilitat de realització del fi fundacional; a l'empara del que estableixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el patrimoni de la mateixa, procedeix inscriure la declaració judicial de l'extinció de la Fundación Doctor Vicente Mirabet de Cirurgía Plástica y Reparadora, així com la seua baixa en el Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundación Doctor Vicente Mirabet de Cirurgía Plástica y Reparadora, en els termes de la Sentència núm. 84/2011, de 25 de març de 2011, dictada pel Jutjat de Primera Instància núm. 10 de València, transcrits en el fet segon de la present resolució.   
Segon  
Inscriure en el Registre de Fundacions de la Comunitat Valenciana la baixa de la Fundación Doctor Vicente Mirabet de Cirurgía Plástica y Reparadora, inscrita amb el número 117-V.  
Notifiqueu la present resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que s'estime procedent.  
  
València, 2 de juny de 2011.- El secretari autonòmic de justícia, p. d. (R 30.07.2010): Jorge Cabré Rico.